מרטינאס לויצקיס

מרטינאס לויצקיס (בליטאית: Martynas Levickis; נולד ב-11 ביוני 1990) הוא אקורדיוניסט ליטאי.<ref></ref> בשנת 2010 זכה באליפות האקורדיון העולמית, ובאותה שנה התפרסם לאחר שזכה בתוכנית הריאליטי הליטאית Got Talent. ביולי 2013 יצא לאור אלבום הבכורה של לויצקיס, Martynas, שהגיע לראש מצעד אלבומי המוזיקה הקלאסית בבריטניה,<ref></ref> והיה לאלבום הראשון של אקורדיוניסט שהגיע למקום זה.<ref></ref>

== ראשית חייו ==
=== השכלה ===
לויצקיס התחיל לנגן באקורדיון בגיל 3, לאחר שלמד זאת באופן עצמאי. בגיל 8 הוא התחיל ללכת לשיעורי מוזיקה ונרשם לגימנסיה לאומנויות Saulius Sondeckis שבשיאוליאי.<ref name=":0"></ref> בגיל 13 הוא זכה לראשונה בתחרויות ועבר ללמוד באקדמיה המלכותית למוזיקה שבלונדון, בכיתתו של אוון מוראי .

בשנת 2012 הוא סיים את לימודיו עם תואר ראשון במוזיקה.<ref name=":1"></ref> לויצקיס למד בכיתות אמן עם פרדריק דשאן, קלאודיו ז'קומוצ'י, פרידריך ליפס, מסימיליאנו פיטוקו ומתי רנתנן.

בין השנים 2014 ל-2016, לויצקיס למד תואר שני באקדמיית Musikene שבסן סבסטיאן, ספרד.<ref></ref>

=== קריירה מוזיקלית ===
בשנת 2010 לויצקיס זכה להכרה מקצועית לאחר שזכה באליפות האקורדיון העולמית, ה-Coupe Mondiale, שנערכה בקרואטיה על ידי קונפדרציית נגני האקורדיון הבינלאומית (CIA). הוא זכה להכרה נרחבת יותר בעולם המוזיקה הבינלאומי לאחר שזכה באותה שנה בתוכנית הריאליטי Got Talent בגרסתה הליטאית. לויצקיס השתתף בתחרות בזמן שלמד באקדמיה המלכותית למוזיקה, ללא ידיעתם, ושילב מוזיקה ושירה עכשווית בהופעותיו לצד פרשנויות קלאסיות יותר. קטעים מתוך תוכנית הטלוויזיה הליטאית התפרסמו ביוטיוב וברשתות החברתיות ברחבי בריטניה. בעת חזרתו ללונדון, לויצקיס הופתע מהתגובות החיוביות שקיבל להופעותיו בתוכנית. באותו זמן הסוכן המוזיקלי ריק בלאסקי התוודע לנגן הצעיר דרך סרטון יוטיוב שראה, וניהל איתו משא ומתן על חוזה הקלטות בחברת התקליטים הבריטית דקה רקורדס,<ref></ref> והוא היה לאקורדיוניסט הראשון שחתם בחברה זו.<ref></ref>

ב-1 ביולי 2013 יצא לאור אלבום הבכורה של לויצקיס, Martynas. עד מהרה האלבום הגיע לראש מצעד אלבומי המוזיקה הקלאסית בבריטניה, מה שהפך את לויצקיס לאקוריוניסט הראשון שהגיע להישג זה. באוקטובר 2013 האלבום יצא לאור בגרמניה.

באוגוסט 2013, מרטינאס הופיע לראשונה בגרמניה, באמפיתיאטרון ואלדבונה שבברלין, בעיר רוסטוק ובפסטיבל המוזיקה שלזוויג-הולשטיין שבעיר ליבק.<ref></ref><ref></ref> הוא מופיע באופן קבוע בפסטיבל המוזיקה הבינלאומי של באת', בפסטיבל דרזדן למוזיקה עכשווית , בפסטיבל הג'אז והבלוז של אדינבורו , בפסטיבל גאידה בליטא, בפסטיבל המוזיקה ליגו לייק בשווייץ, בפסטיבל מקלנבורג-מערב פומרניה ובפסטיבל סנט מגנוס באורקני שבסקוטלנד. הוא הופיע ברסיטלים באולמות מופעים כדוגמת אלברט הול, רויאל פסטיבל הול, ויגמור הול, כנסיית כיכר סנט ג'ון סמית' בלונדון, האודיטוריום הלאומי למוזיקה במקסיקו , דביסי רזידנס בפריז ומרכז גנגדונג לאומנויות הבמה בדרום קוריאה. בנוסף, הוא ניגן בקונצרטים עם תזמורת הקונצרטים של ה-BBC , התזמורת הסימפונית של ברמינגהאם, התזמורת הקאמרית הליטאית , התזמורת הסימפונית הלאומית של ליטא , הקאמרטה של ז'נבה והקאמרטה של מנצ'סטר.

בשנת 2015, לויצקיס הקים את האנסמבל שלו, "מיקרואורקסטרה" (Mikroorkéstra).

הרפרטואר של מרטינאס חוצה במודע את גבולות הז'אנר ונע בין בארוק למוזיקה עכשווית. הוא מתמקד במוזיקה קלאסית,<ref></ref> אך הוא גם מנגן מנגינות עממיות ויצירות מוזיקליות פופולריות.<ref></ref> לויקיס רואה בעצמו שגריר אקורדיון, ועל כך אמר: "הצבתי לעצמי את המשימה להגדיר מחדש את הדימוי של האקורדיון ולהראות שניתן להשתמש בכלי זה בצורה מאוד מגוונת".<ref name=":2"></ref>

מאז הקמתו ב-2014, לויצקיס היה המנהל האמנותי של הקורס והפסטיבל הבינלאומי למלחינים "Palendriai" שבליטא.<ref></ref> מטרת הפסטיבל היא ליצור יצירות חדשות להרכבי אקורדיון ומוזיקה קאמרית. לויקיס הוא מנהל האקדמיה למוזיקה "accoAkademija" שבעיר וילנה.<ref></ref> בנוסף, הוא חבר בוועדה המייעצת של המועצה העולמית לאומנויות של ליטא, ארגון ללא מטרות רווח שמטרתו לקדם את האמנות והתרבות הליטאית ברחבי העולם.<ref></ref>

== מהקלטותיו ==
* יוהנס ברהמס: מחול הונגרי מספר 5 בג'י מינור (Hungarian Dance No. 5 in G minor)
* ג'וזפה ורדי: שיר הנושא מתוך האופרה "כוחו של גורל" (La forza del destino)
* ג'רארדו מאטוס רודריגס: La Cumparsita
* קרלוס גרדל: Por una cabeza (עם דייוויד גארט)
* ליידי גאגא: Telephone
* מישל טלו: Ai Se Eu Te Pego (עם שירה)
* הבה נגילה (שיר עם יהודי)
* יוהאן סבסטיאן באך: סוויטה תזמורתית מס' 3 בדי מז'ור (Suite No. 3 in D major BWV 1068)
* וולפגנג אמדאוס מוצרט: סונאטה לפסנתר מס' 11
* אניו מוריקונה: La Califfa
* קייטי פרי: Hot n Cold
* ויטוריו מונטי: Czardas
* ז'אן לנואר: Parlez-Moi d'Amour
* לודוויג ואן בטהובן: הסימפוניה השביעית (Symphony No. 7 Op. 92)
* אנטוניו ויוואלדי: The Winter (בהוצאת דקה רקורדס, 2013)

== פילמוגרפיה ==
בשנת 2015 הופיע לויצקיס בתפקיד הראשי בסרט הקומדיה הליטאי "Dėdė, Rokas ir Nida".<ref></ref>

== פרסים ותארים ==
* 2004: פרס המלכה מורטה של ליטא<ref></ref>
* 2009: מספר פרסים בפסטיבל אגודת האקורדיונים האמריקאית ה-71, ביניהם על היצירה "The Quiver"<ref></ref>
* 2010: מקום ראשון בתוכנית הריאליטי הליטאית "Got Talent"<ref></ref>
* 2010: מקום ראשון בקטגוריית המאסטרים ב-Coupe Mondiale<ref></ref> (אליפות העולם באקורדיון)<ref></ref>
* 2013: שגריר התיירות הנבחר של ליטא<ref></ref>
* 2014: פרס הקהל עבור התוכנית "Young Elite" בפסטיבל מקלנבורג-מערב פומרניה<ref></ref>
* 2016: תואר עמית האקדמיה המלכותית למוזיקה<ref></ref>

== קישורים חיצוניים ==

* 

* [https://portal.dnb.de/opac.htm?method=simpleSearch&query=104751897X יצירות של מרטינאס לויצקיס] באתר הספרייה הלאומית של גרמניה

== הערות שוליים ==

קטגוריה:מוזיקאים ליטאים
קטגוריה:נגני אקורדיון
קטגוריה:ליטאים שנולדו ב-1990